!84 L. C. Treviranus, 



Pedicelli ultimi calyce breviores : hinc flores approximati. Calyx 

 quinquefidus , laciniis aequalibus acutis. Corolla, quam illa 

 Nepetae botryoidis H. K. parum minor, formam fere eandem, 

 qualem in Nepeta serpyllifolia M. B. , habet. Tubus albus, 

 calyce duplo longior, curviusculus , punctis resinosis, uti etiam 

 calyx, tectus. Limbus primo albus, dein dilute, postremo 

 saturate purpureus: unde cymae elegantissime variegatae et 

 versicolores apparent. Labium superius brevissimum, emar- 

 ginatum; inferius trilobum, lacinia media integra, lateralibus 

 patentibus, seu leviter reflexis. Stamina didynama, labio su- 

 periori breviora, erecta, filamentis basi subbarbatis, ceterum 

 omni appendice destitutis. Antherae didymae. Stigma bifi- 

 dum. Semina minuta, globosa, castanea. 



Habitat in Asiae regno Nepalensi, unde semina, in An- 

 gliam missa, ad nos a. 1820 pervenere, cum adscripto nomine 

 Plectranthi furcati. In caldario per totum Novembrem, 

 modo tempus serenum sit, floret et exeunte Ianuario semina 

 perficit. 



E descriptione plantae nostrae, uti opinamur, patet, 

 quantopere sit a Plectrantho, tam habitu, quam characteri- 

 bus aliena. Nec minus abhorret ab Ajuga, sub quo genere 

 Cl. Linkius illam militare iubet. Ad Nepetam vero ipsam 

 referre suadent tam habitus universalis, quam floris partinm 

 structura: et speciatim quidem labium superius Nepetae, 

 licet in quibusdam, ut in N. Cataria, colorata, pannonica 

 mediocris , longitudinis , in aliis tamen , ut in N. multifida , 

 botryoide, serpyllifolia , insigniter est abbreviatum et omnino 

 ita conformatum, ut in N. versicolore nostra. Etiam odor, 

 quem planta nostra spirat, illi est similis, quem in N. Cata- 

 ria, colorata, aliisque observamus. 



